
	1.
	Noteikumu (grozījumu) projekts
 Izdarīt Ministru kabineta 2016. gada 9. augusta noteikumos Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi" (Latvijas Vēstnesis, 2016, 155. nr.; 2018, 106. nr.; 2019, 139. nr.; 2020, 173. nr.; 2023, 247. nr.) šādus grozījumus:
	Priekšlikums (FM - 28.09.2026.)
1. Lūdzam VARAM sadarbībā ar CFLA vērtēt, vai nav iespējams projekta funkcionalitāti nodrošināt bez atsevišķa MKN termiņa pagarinājuma, piemēram, ar trūkumu fiksēšanu esošā projekta beigu datumā un trūkumu novēršanas izpildes termiņu (bet ņemot vērā nefunkcionējoša projekta funkcionalitātes paziņošanas EK termiņu 15.02.2027.). Normālā kārtā nav labā prakse apsteidzoši piedāvāt kārtējo pagarinājumu, bet nepieciešama ieviešanas disciplīna, uzturot nostāju par nepieciešamību īstenotājam darīt visu maksimāli intensīvi, lai ieviestu jau esošajā pagarinātajā termiņā. Attiecīgi, mūsuprāt, būtu apsverama iespēja bez MKN grozījumiem par pagarinājumu un bez projekta līguma termiņa pagarinājuma izmantot trūkumu novēršanas pasākumu, ja tiešām iestājas riski un īstenotājam nepieciešams papildu laiks kādām gala dokumentācijas, formalitāšu darbībām, jo būtiskiem darbiem tāpat laika vairs nav - vai nu būs vai nebūs pabeigti darbi pēc būtības.
2. Lūdzam papildināt anotāciju ar detalizētu izklāstu, kādēļ vajadzīgs kārtējais termiņa pagarinājums projekta mērķu sasniegšanai, t.sk. kas tieši ietekmējis atkal kārtējos kavējumus, nekā jau iepriekš skaidrots pie iepriekšējiem pagarinājumiem. Anotācijā nav argumentēta pamatojuma, tāpat arī KPVIS nav iesniegts projekta pagarinājuma priekšlikums no Finansējuma saņēmēja puses. Līdz ar to nav saprotams pamats MKN grozījumiem bez skaidra pieteikuma un izteiktas vajadzības no projekta ieviesēja puses, t.i., redzams tikai CFLA viedoklis, ka pagarinājums būtu nepieciešams. 
 
Piedāvātā redakcija
-
	Ņemts vērā
Sniedzam skaidrojumu, ka noteikumu (grozījumu) projekts ir izstrādāts, pamatojoties uz Centrālās finanšu un līgumu aģentūras (turpmāk – CFLA) ierosinājumu konkrētā projekta termiņa pagarinājumam un CFLA sniegto izvērtējumu. CFLA kā konkrētā projekta uzraugošā iestāde apzina un novērtē riskus, atrodoties ciešā saziņā ar finansējuma saņēmēju. CFLA ieskatā finansējuma saņēmēja lūgums pagarināt projekta pabeigšanas termiņu ir uzskatāms par pamatotu, kā arī sniegtais pamatojums ir objektīvs un atbilstoši argumentēts. Ņemot vērā iepriekš minēto, CFLA vērtējumā projekta pilnīga pabeigšana, ieskaitot nepieciešamās dokumentācijas sakārtošanu citās iestādēs, līdz pašlaik noteiktajam termiņam nav objektīvi iespējama.

Tā kā pašreizējais vienošanās noteiktais projekta īstenošanas termiņš atbilst Ministru kabineta noteikumos Nr. 519 šobrīd maksimāli pieļaujamajam, finansējuma saņēmējs ierosinās grozījumus vienošanās par projekta īstenošanu pēc tam, kad noteikumu (grozījumu) projekta redakcija stāsies spēkā un tam būs attiecīgais juridiskais pamats.

Papildus pirms noteikumu (grozījumu) projekta izstrādes sadarbībā ar CFLA tika gūta pārliecība, ka aktuālais projekta termiņa pagarinājuma pamatojums balstās uz jauniem un iepriekš neiestājušiem apstākļiem un neidentificētiem riskiem. Pretstatā iepriekšējiem grozījumiem (kad pamatojums galvenokārt bija saistīts ar nepabeigtiem apjomīgiem pamatbūvdarbiem un zemu apguves procentu, piemēram, rievsienu un drenāžu izbūvi sākotnējos posmos), šobrīd projektā ir sasniegta ļoti augsta fiziskās izpildes pakāpe un pabeigti apjoma un tehniskās sarežģītības ziņā nozīmīgākie infrastruktūras būvdarbi. Kavējumi un papildu laika nepieciešamība ir saistīta ar jauniem, specifiskiem un objektīviem apstākļiem – trešo personu veicamo darbu specifiskiem kavējumiem, nelabvēlīgiem hidroloģiskiem un laikapstākļiem, kā arī ar normatīvajos aktos stingri noteiktajām pabeigta objekta nodošanas ekspluatācijā un dokumentācijas sakārtošanas procedūrām (būvprojekta izmaiņu saskaņošana, kadastrālā uzmērīšana Valsts zemes dienestā u.c.). Līdz ar to šis ir jauns un iepriekš neidentificēts risku kopums, kas padara pagarinājumu par pamatotu un nepieciešamu. Vienlaikus anotācijā iekļauts detalizētāks projekta pabeigšanu ietekmējošo apstākļu apkopojums.
	Noteikumu (grozījumu) projekts
-

	2.
	Noteikumu konsolidētā versija
6. Specifiskā atbalsta mērķa ietvaros atbildīgās iestādes funkcijas pilda Vides aizsardzības un reģionālās attīstības ministrija (turpmāk – atbildīgā iestāde).
	Priekšlikums (FM - 28.09.2026.)
Lūdzam veikt grozījumus Ministru kabineta 2016. gada 9. augusta noteikumu Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi" 6. punktā, ņemto vērā, ka ir mainījies atbildīgās iestādes nosaukums. 
Piedāvātā redakcija
-
	Ņemts vērā
-
	Noteikumu konsolidētā versija
6. Specifiskā atbalsta mērķa ietvaros atbildīgās iestādes funkcijas pilda Viedās administrācijas un reģionālās attīstības ministrija (turpmāk – atbildīgā iestāde).



